Islamo plėtros bankas
Islamo plėtros bankas (arab. البنك الإسلامي للتنمية) – Džidoje, Saudo Arabijoje įsikūrusi daugiašalė vystymosi finansavimo institucija, daugiausia dėmesio skirianti islamiškajai bankininkystei infrastruktūros vystymui. Akcijų banke turi 57 valstybės narės, kurių didžiausia akcininkė yra Saudo Arabija. Organizaciją 1973 m. įkūrė finansų ministrai prie pirmosios Islamo konferencijos organizacijos (dabar vadinamos Islamo bendradarbiavimo organizacija), remiant tuometiniam Saudo Arabijos karaliui Faisalui. Savo veiklą pradėjo 1975 m. balandžio 3 d. 2013 m. gegužės 22 d. bankas trigubai padidino savo įstatinį kapitalą iki 150 mlrd. JAV dolerių. Standard & Poor’s, Moody’s ir Fitch bankui suteikė AAA kredito skolinimosi reitingą. Saudo Arabijai priklauso maždaug ketvirtadalis banko apmokėto kapitalo. Bankas turi stebėtojo statusą Jungtinių Tautų Generalinėje Asamblėjoje.